 **ОБЩИНСКИ СЪВЕТ-ГУРКОВО**

гр. Гурково 6199, обл. Ст. Загора, бул. “Княз Ал. Батенберг” 3

ПРЕДСЕДАТЕЛ ОбС тел.: 04331/ 22-60, 0876999989

ФАКС 04331/ 2884, e-mail: obs@gurkovo.bg

**О Т Ч Е Т**

**за дейността на Общински съвет – Гурково и на неговите комисии**

**за периода 07.11.2023 г. – 30.06.2024 г. от Мандат 2023 – 2027 г.**

Приет с Решение № 107 по Протокол № 10 от 26.07.2024 г.

на Общински съвет - Гурково

**Уважаеми колеги - общински съветници,**

**Уважаеми господин Кмет,**

**Уважаеми Заместник - кметове,**

**Госпожи и господа,**

Настоящият отчет e изготвен и се внася в изпълнение на изискванията на чл.27, ал.6 от Закона за местното самоуправление и местната администрация и чл.12,ал.1, т.12 от Правилника за организация и дейността на Общински съвет - Гурково, неговите комисии и взаимодействието му с общинската администрация.

Общински съвет – Гурково, Мандат 2023-2027г. се състои от 13 общински съветника. Той е конституиран след провеждане на първото тържествено заседание, свикано от Областния управител на Област Стара Загора, състояло се на 07.11.2023 г.

На същото заседание бе избран за Председател за Общински съвет - Гурково Димитър Драчев.

За времето от 07.11.2023 г. – 30.06.2024 г. не бяха направени промени в състава на Общинския съвет.

С Решение № 3 /20.11.2023 г. към Общински съвет - Гурково бяха създадени:

**1.** **Първа постоянна комисия**

Комисия по бюджет, финанси, инфраструктура, европейски фондове, национални и регионални програми и териториално развитие – състои се от 5 члена. Председател – Стойка Мазнева, Секретар – Стоян Иванов.

**2.** **Втора постоянна комисия**

Комисия по образование, култура, туризъм, спорт, здравеопазване, социални дейности и вероизповедание – състои се от 5 члена. Председател – д-р Иванка Дончева, Секретар – Добринка Кръстева.

**3.** **Трета постоянна комисия**

Комисия по земеделие, горско стопанство, опазване на околната среда и общинска собственост – състои се от 5 члена. Председател – Гочо Гочев, Секретар – Николай Стоянов.

**4. Четвърта постоянна комисия**

Комисия по обществен ред, законност, местно самоуправление, контрол на решенията на общинският съвет и работа с неправителствени организации – състои се от 5 члена. Председател – Атанас Атанасов, Секретар – Любен Чакъров.

С Решение № 4 /20.11.2023 г. на ОбС-Гурково бе създаден специализиран орган - Постоянна комисия за противодействие на корупцията и за предотвратяване и установяване на конфликт на интереси. Състои се от 3 редовни и два резервни члена. Председател - Добринка Кръстева.

С Решение № 5/ 20.11.2023 г. на ОбС – Гурково бе определен състава на временна комисия за приемане Правилник за организацията и дейността на Общински съвет - Гурково, неговите комисии и взаимодействието му с общинската администрация - състои се от 5 члена. Председател - д-р Иванка Дончева. Правилникът бе приет с решение № 26 / 26.01.2024 г.

С Решение № 14/19.12.2024 г. на Общински съвет – Гурково бе избрана за Заместник - председател на ОбС- Гурково общинския съветник Стойка Мазнева.

На заседанието на Общинския съвет, състояло се на 27.06.2024 г. Председателят на съвета бе възпрепятстван да присъства, затова заседанието бе ръководено от Стойка Мазнева - Заместник- председател на ОбС – Гурково.

Общинският съвет за отчетния период проведе общо **9** заседания - **6** редовни, **2**  извънредни и **1** тържествено.

Заседанията на Общинския съвет се провеждаха открито, като на тях бе осигурена възможност гражданите да участват в работата на съвета.

Нито едно от проведените заседания не е отложено поради липса на кворум или други организационни или политически причини.

За датите на заседанията и проекто-дневния ред гражданите на Община Гурково се уведомяват чрез Интернет - страницата на Общината (https://gurkovo.bg), от обява на информационното табло в сградата на общинската администрация и обяви, поставени на видни места в град Гурково и в населените места.

Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

В дневния ред на заседанията се включва точка ”Изказвания, питания, становища и предложения на граждани”, ако в деловодството на Общински съвет – Гурково има внесени материали от граждани по обществено значими въпроси.

В тази точка са разгледани два материала:

**1.** Молба - предложение от г-жа Веска Мечева - жител на град Гурково да бъде поздравена госпожица Присияна Люцканова - участник в телевизионното състезание „Фермата“. След предложение на Добринка Кръстева – общински съветник да бъде поздравена и другата участника в състезанието – Неделина Цанева, общинските съветници единодушно решиха до Присияна Люцканова и Неделина Цанева да бъдат изпратени поздравителни адреси за участието им в телевизионното състезание.

**2.** Писмо от г-н Цветан Мирчев от с. Черганово – потомък на Мирчовия род от махала „Червените попове“, с. Димовци.

Председателят на ОбС информира, че идеята на г-н Цветан Мирчев е да се направи опит да се използват преданията и легендите за богомилите в района, като Община Гурково да направи аргументирана заявка пред компетентните областни и държавни институции за проект и финансирането му основно с европейски средства. През м. юни 2020 г. същият комплект документи е внесен от г-н Цветан Мирчев до Общински съвет - Гурково и до Кмета на Община Гурково. От Председателя на Общински съвет – Гурково по това време е изпратено писмо до Кмета на Общината с искане за становище .

С писмо тогавашния Кмет на Община е информирал, че направеното предложение ще бъде взето под внимание при появила се възможност за кандидатстване по подходящ проект.

От Председателя на ОбС – Гурково е предоставено копие на писмото от г-н Цветан Мирчев на Втора постоянна комисия към ОбС за разглеждане.

На заседания на Общинския съвет в Точка „Разни“:

-Председателят на съвета информира за: подаването на Декларация за несъвместимост и Декларация за имущество и интереси - част І и част 2; изпратени поздравителни адреси от името на Председателя на ОбС и Кмета на Общината до участнички в телевизионното състезание „Фермата“; подаване на ежегодните декларации по Закона за противодействие на корупцията (ЗПК); обновяване състава на постоянните комисии към Националното сдружение на Общините в Република България /НСОРБ/; промяна в датите на графика за провеждане на заседания на ОбС-Гурково за м.юни 2024 г.

-Кметът на Община Гурково информира: че Община Гурково е осъдена да плати хиляди лева на проектанска фирма за изготвени през 2016 г. проекти; за съдействие по отношение подготовка на документи при желание от страна на собствениците за саниране на блоковите жилища. Кметът на Общината благодари на Общинския съвет, че е проявил отговорност при приемането на Бюджета за 2024 г. на Община Гурково.

- Общинския съветник Добринка Кръстева отправи искане относно внасяне навреме на допълнителни материали за заседание на ОбС - Гурково и осигуряване на присъствие на юрист.

От административните актове на Кмета на Общината се представят в ОбС – Гурково копия на договори, издадени в изпълнение на решения, приети от Общински съвет, касаещи управление на общинската собственост.

Има 2 предложения, оттеглени от Кмета на Община Гурково като вносител:

* Предложение изх.№ К- 955 ♯ 1 /наш вх. № ОС - 65 / 21.03.2024 г./ - управление и

опазване на горски територии – общинска собственост;

* Предложение с изх.№ 1227/15.04.2024 г. /наш вх. № ОС - 84 /16.04.2024 г. / -

одобряване на Изменение на действащия ОУП /общ устройствен план/ на Община Гурково в частта му за ПИ с идентификатор 18157.187.389 по КККР на гр. Гурково.

**І.** По внесени материали от:

- Кмет на Община – 76 предложения,

- Председател ОбС – 20 предложения;

- Председател на временна комисия – 1 предложение;

- Общински съветник – 1 предложение;

- Кметове на кметства – 2 предложения

и проведена процедура за избор на председател на ОбС - Гурково

са приети 101решения.

**1.**Неприети предложения – 2 броя :

* Предложение с вносител Председател на ОбС с вх. № ОС – 244 /15.11.2023 г. –

определяне размера на възнаграждението на общинските съветници от Общински съвет – Гурково за подготовка и участие в  заседание на Общинския съвет, за подготовка и участие в заседания на комисии и възнаграждение на общински съветник за участие в специализирани органи;

- Предложение с вносител Кмет на Община с вх. № ОС - 82 /16.04.2024 г. –

разпореждане с поземлен имот – частна общинска собственост – продажба на ПИ с идентификатор 58894.502.575 находящ се в с. Пчелиново, общ. Гурково, махала Стоката.

**2.** За отчетния период върнати за ново обсъждане или оспорени решения от Областния управител на Област Стара Загора – няма.

**3.** Процедури на оспорване на решения на ОбС – Гурково от Кмета на Общината – няма.

**ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |  |
| --- | --- |
| **ИНФОРМАЦИЯ**  **ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО**  **ЗА ПЕРИОДА 07.11.2023 Г. – 30.06.2024 Г.** | |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
| 1.1 | *Приемане на нови наредби, програми, стратегии, планове, правилници и правила -* ***12 бр:***  - Тематичен план за дейността на Общински съвет – Гурково за 2024 г.  - Годишна програма за развитие на читалищната дейност в община Гурково за 2024 година.  - Правилник за организацията и дейността на Общински съвет – Гурково, неговите комисии и взаимодействието му с общинската администрация  - Програма за управление и развитие на Община Гурково за мандат 2023-2027 година.  - Стратегия за управление на общинската собственост за периода 2024 – 2027 година.  - Годишна програма за управление и разпореждане с имотите - общинска собственост през 2024 г.  - Общинска програма за закрила на детето на Община Гурково за 2024 година.  - Общински план за младежта за 2024 година.  - Годишен план за паша за стопанската 2024-2025 г.  - Програма за развитие на туризма в Община Гурково за 2024 г.-2025 г.  - Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Гурково.  - Общинска Програма за развитие на физическата култура и спорта в Община Гурково за периода 2024 – 2025 г. |
| 1.2 | ***Актуализация на съществуващата нормативна база*** *– няма.* |
| **2.** | ***Решения, свързани с бюджета и финансите на общината 17 бр.:***  - определяне размера на индивидуалната основна месечна заплата на Кмета на Община Гурково **(2 бр.)**  - определяне на работно време и възнаграждение на Председателя на Общинския съвет съгласно чл.26 от ЗМСМА и чл.16 от Правилника за организацията и дейността на Общински съвет - Гурково, неговите комисии и взаимодействието му с общинската администрация.  - определяне размера на възнаграждението на общинските съветници от Общински съвет – Гурково за подготовка и участие в  заседание на Общинския съвет, за подготовка и участие в заседания на комисии и възнаграждение на общински съветник за участие в специализирани органи **(2 бр. – 1 неприето)**  - определяне размера на индивидуалните основни месечни заплати на кметовете на кметства в община Гурково **(2 бр.)**  - актуализация на разчета за финансиране на капиталовите разходи на Община Гурково за 2023 г**. (2 бр.)**  - разходване на месечните обезпечения и отчисления по чл. 60, ал. 2, т. 1 и 2 и чл. 64, ал. 1 от Закона за управление на отпадъците (ЗУО).  - одобряване на план-сметката за планираните постъпления и разходвани средства от такса битови отпадъци за сметосъбиране, сметоизвозване, обезвреждане на битовите отпадъци в депа или други съоръжения, чистота на териториите за обществено ползване на територията на Община Гурково за 2024 г.  - приемане Бюджета на Община Гурково за 2024 г.  - одобряване на бюджетна прогноза за периода 2025 – 2027 г. на постъпленията от местни приходи и на разходите за местни дейности на Община Гурково.  - приемане и одобряване на инвестиции, извършени от „Водоснабдяване и канализация ” ЕООД – Стара Загора през 2023 г. в обекти – публична общинска собственост на Община Гурково, в изпълнение на одобрената от Асоциацията инвестиционна програма за 2023 год.  - актуализация на разчета за финансиране на капиталовите разходи на Община Гурково за 2024г. **(2 бр.)**  - предоставяне на публични активи, собственост на Община Гурково на въведената в експлоатация ВиК инфраструктура за стопанисване, поддържане и експлоатация на „Водоснабдяване и канализация“ ЕООД-Стара Загора в съответствие с разпоредбите на чл. 4.4 от Договора за възлагане на дейностите по чл.198о, ал. 1 от Закона на водите. |
| **3.** | ***Решения на Общински съвет, свързани с разпореждане и управление на общинската собственост - 25 бр.***  -разпореждане с поземлен имот – частна общинска собственост – продажба  на ПИ **(6 бр. - 1 неприето)**  - предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи.  - вземане на решение за сключване на предварителен договор за промяна на границите на съседни урегулирани поземлени имоти  - утвърждаване на списък на общинските жилища по брой, вид и местонахождение.  - утвърждаване списък на общинските гаражи по брой, предназначение и местонахождение.  - управление на недвижим имот – частна общинска собственост – отдаване под наем на поземлен имот **(3 бр.)**  - отдаване под наем на част от недвижим имот – частна общинска собственост за здравни дейности.  - учредяване възмездно право на строеж, за жилищно строителство, върху недвижим имот – частна общинска собственост **(2 бр.)**  - управление на поземлен имот – частна общинска собственост – предоставяне под наем на сграда  . - управление на поземлен имот – частна общинска собственост – предоставяне под аренда на земеделска земя  - промяна на начина на трайно ползване на имот – частна общинска собственост **(2 бр.)**  - изразяване на съгласие за промяна характера на собствеността на ПИ  - уреждане на регулационни отношения в УПИ  - предоставяне за безвъзмездно ползване и управление на недвижим имот - частна общинска собственост.  - предоставяне за безвъзмездно ползване и управление на движима вещ частна общинска собственост – лек автомобил на Областна дирекция на МВР – гр. Стара Загора*.* |
| **4**. | ***Решения, свързани с подробни устройствени планове, изменение на действащия Общ устройствен план и право за прокарване - 7 бр.*** |
| **5.** | ***Решения, свързани със социални дейности - 1 бр.***  - одобряване на партньорство по проект „Повишаване на капацитета на служителите на агенцията за социално подпомагане във връзка с модернизиране на системите за социална закрила“ – Компонент 1 за надграждане на дейностите по управление и предоставяне на „приемна грижа“ на областно и национално ниво по Програма „Развитие на човешките ресурси“ 2021 – 2027. |
| **6.** | ***Решения,свързани с приемане на отчети, доклади и информации - 19 бр.*** |
| 6.1 | ***Отчети – 14 бр.***  - отчет за изпълнение на Годишната програма за управление и разпореждане с имотите – общинска собственост за 2023 година.  - отчет за дейността на Местната комисия за борба срещу противообществените прояви на малолетните и непълнолетните /МКБППМН/ в община Гурково през 2023 г.  -отчет за изпълнение на Общинска програмата за закрила на детето в Община Гурково за 2023 г.  - отчет за изпълнение на Общински план за младежта за 2023 г.  -отчет за изпълнение на Общинска програма за управление на дейностите по отпадъците на Община Гурково за периода 2021-2027 г. за 2023 год.  - отчет за изпълнение на Програмата за развитие на туризма в Община Гурково за 2022 г.-2023 г. за 2023 г.  - отчета за дейността и основните проблеми на кметство Паничерево, Община Гурково за периода 01.05.2023 г. - 01.04.2024 г.  -отчет за дейността и основните проблеми на кметство Конаре, Община Гурково за периода 01.05.2023 г. - 01.04.2024 г.  - отчетите за дейността и основните проблеми на кметските наместници по населените места Пчелиново, Лява река и Димовци за периода 01.05.2023 г. – 01.04.2024 г**.(3 бр.).**  - отчет за изпълнение на Програма за развитие на физическото възпитание и спорта в Община Гурково за 2022-2023г. за 2023 г.  - отчет за изпълнение на “Програма за опазване на околната среда на Община Гурково 2021-2028 г.” за 2023 год.  - отчет за изпълнение на „Програма за овладяване на популацията на безстопанствените кучета на територията на община Гурково 2021 - 2024 година” за 2023 г. |
| 6.2 | ***Доклади – 4 бр.***  *-* годишен доклад за осъществяване на читалищни дейности и годишен финансов отчет на народните читалища в Община Гурково за 2023 г. **(3 бр.)**  ***-*** доклад за изпълнение на Общия устройствен план на община Гурково /ОУП/ |
| 6.3 | ***Информации – 1 бр.***  - информация за извършените дейности за предпазване на хората и животните от паразити, третиране на улични и тревни площи, детски площадки и паркове. |
| **7.** | ***Решения в сферата на образованието и културата - 2 бр.***  -утвърждаване състав на обществената комисия за избор на носители на наградите на Община Гурково за мандат 2023 - 2027 г.  **-** присъждане на награда на Община Гурково |
| **8.** | ***Решения, свързани с участието на Община Гурково в проекти – 1 бр.***  **-** кандидатстване по „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г. и създаване на МЕСТНА ИНИЦИАТИВНА РИБАРСКА ГРУПА в партньорство с Община Николаево и Община Гурково. |
| **9.** | ***Решения, свързани с определяне и упълномощаване на представители – 9 бр.***  - определяне представител на Общински съвет – Гурково в Общото събрание на Националното сдружение на общините в Република България (НСОРБ);  - определяне представител от Общински съвет - Гурково в състава на Областния съвет за развитие на Област Стара Загора.  - определяне представител от Община Гурково за член на мрежата „Изграждаме Европа с представители на местното самоуправление“.  - определяне на представители от Общински съвет – Гурково в комисията по чл.7 от Наредбата за реда и начина за отпускане на еднократна финансова помощ на граждани от Община Гурково.  - упълномощаване на представителя на Община Гурково за участие и гласуване по точките от дневния ред на извънредно общо събрание на акционерите на УМБАЛ „ Проф. д-р Стоян Киркович“ АД гр. Стара Загора.  - определяне на представител от Общински съвет – Гурково, който да представлява Община Гурково в Областния съвет за намаляване на риска от бедствия /ОСНРБ/ и представители на Общински съвет - Гурково в Общинския съвет за намаляване на риска от бедствия.  - упълномощаване на представител на Община Гурково за участие и гласуване по точките от дневния ред на извънредното Общо събрание на съдружниците на „ ГУРКОВО ФИШ“ ООД гр. Гурково, насрочено за 30.04.2024 г.  - определяне на представител на Община Гурково в Асоциация по ВиК – Стара Загора и определяне на позиция за гласуване на представителя на Община Гурково на редовното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора **(2 бр.)** |
| **10.** | ***Други решения***  - избор на Председател на Общински съвет – Гурково.  - създаване на постоянни комисии към Общински съвет-Гурково.  **-** определяне на състава и ръководството на постоянните комисии към Общински съвет – Гурково.  - създаване на специализиран орган към Общински съвет Гурково - Постоянна комисия за противодействие на корупцията и за предотвратяване и установяване на конфликт на интереси по §2 от Закона за противодействие на корупцията, определяне състава, ръководството и функциите на комисията.  -определяне на състава и ръководството на временната комисия за изработване на Правилник за организацията и дейността на Общински съвет - Гурково, неговите комисии и взаимодействието му с общинската администрация.  - приемане на Календарен график за провеждане заседания на Общински съвет - Гурково за 2024 година.  - провеждане избор на заместник председател на ОбС- Гурково.  - даване на съгласие Председателят на Общински съвет - Гурково да членува в Националната асоциация на Председателите на общински съвети в Република България.  - приемане на Анализ за дейността на Участък – Гурково при Районно управление Казанлък при ОДМВР гр. Стара Загора за 2023 г.  - определяне на пасищата, мерите и ливадите за общо и индивидуално ползване на територията на Община Гурково, правила за ползването им и годишния план за паша за стопанската 2024-2025 г.  - вземане на решение за членство на Община Гурково в Регионална асоциация на общините "Тракия".  - допълване на Решение № 33 от 26.01.2024г. по Протокол № 4 на Общински съвет – Гурково. |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията й по осъществяване на общ надзор за законосъобразност на административните актове.

Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

Основна част от своята работа по внесените предложения и проектите за решения общинските съветници извършват в постоянните комисии. Там подробно се разглеждаха всички материали, изясняваха се много проблеми, комисиите излизаха със свои предложения пред Общинския съвет. Основните дискусии по същество между общинските съветници и експертите от администрацията се случват на заседанията в различните комисии.

Проведени са **8** заседания на постоянни комисии, на които бяха приети **213** становища във връзка със заседанията на ОбС. От тях са приети:

1. Първа постоянна комисия по бюджет, финанси, инфраструктура, европейски

фондове,национални и регионални програми и териториално развитие - **70** становища;

2.Втора постоянна комисия по образование, култура, туризъм, спорт, здравеопазване, социални дейности и вероизповедание – **41** становища;

3.Трета постоянна комисия по земеделие, горско стопанство и опазване на околната среда и общинска собственост – **64** становища;

4. Четвърта постоянна комисия по обществен ред, законност, местно самоуправление, контрол на решенията на общинският съвет и работа с неправителствени организации – **38** становища

Постоянната комисия за противодействие на корупцията и за предотвратяване и установяване на конфликт на интереси е провела **3** заседания, свързани с утвърждаване на образец на декларациите за несъвместимост и промяна в декларираните обстоятелства по несъвместимостта, съответно по чл.49, ал.1, т.1 и т. 3 от Закона за противодействие на корупцията (ЗПК); приемане на образец на регистър на декларациите по ЗПК, проверка на декларациите по чл.49, ал.1, т.1 - 4 от ЗПК и приемане доклади за резултата от проверките.

През разглеждания отчетен период Общинският съвет - Гурково не е страна по административни дела.

Председателят на Общински съвет взе участие в:

- регионално делегатско заседание за общините от Югоизточен район за планиране и участие във Въвеждаща среща на изборни лица за мандат 2023 – 2027 г. през м. януари 2024 г. в гр. Бургас;

- общо събрание на Националното сдружение на общините в Република България (НАСОРБ) през месец февруари 2024 г. в гр. София;

- общо събрание на Националната асоциация на председателите на общински съвети в РБългария (НАПОС - РБ) през през м. март 2024 в гр. Пловдив;

- общо събрание на Регионална асоциация „Тракия“ през м. април 2024 г. в с. Могилово, Община Чирпан.

Общинският съветник Гочо Гочев взе участие в учредителното заседание на Постоянната комисия по бюджет и финанси към НСОРБ за мандат 2023 - 2027 г. през месец май 2024 г. в гр. София. Гочо Гочев бе избран за Заместник - председател на комисията.

**Уважаеми общински съветници,**

**Уважаеми господин Кмет,**

**Уважаеми Заместник – кметове,**

**Госпожи и господа,**

В заключение на направения отчет може да се каже, че Общински съвет - Гурково е бил последователен в целите и намеренията си да разреши немалка част от въпросите и проблемите на общината и нейните жители съвместно с Кмета на общината, Кметовете на населени места, Кметските наместници, общинските служители, ръководителите на държавни органи и институции, на политическите партии в общината, на синдикалните и гражданските сдружения и организации, на представителите на бизнеса и гражданите.

Защото в думата „община“ се крие коренът на общото начало, на обединението в името на смисъла да живеем заедно, тук, сега и в бъдеще.

БЛАГОДАРЯ НА ВСИЧКИ ЗА ПОДКРЕПАТА И СЪДЕЙСТВИЕТО!

**ДИМИТЪР ДРАЧЕВ:**

**ПРЕДСЕДАТЕЛ НА ОБЩИНСКИ СЪВЕТ - ГУРКОВО**

16.07.2024 г.

гр. Гурково